techiaith/cofnodycynulliad_en-cy huggingface dataset:
English: Diolch yn fawr, Llywydd. I beg to move the amendment standing in the name of Gareth Bennett. I think the Counsel General was fundamentally misconceived in his speech in treating seriously some of the things that the Prime Minister has said. I don't believe that she has ever wanted a 'no deal'; I don't think she's ever actually wanted to leave the EU in any meaningful sense at all, and all the ricocheting that he described and all the meaningless and vacuous statements that have been eaten as soon as they've been emitted from her mouth are merely ruses to get her through the latest political crisis that her own incompetence has landed her in.
Welsh: Diolch yn fawr, Llywydd. Gofynnaf am gael cynnig y gwelliant yn enw Gareth Bennett. Rwy'n credu bod y Cwnsler Cyffredinol yn gyfeiliornus yn y bôn yn ei araith yn trin o ddifrif rhai o'r pethau a ddywedodd Prif Weinidog y DU. Nid wyf yn credu y bu hi erioed eisiau ymadael heb gytundeb; nid wyf yn credu y bu hi erioed mewn gwirionedd eisiau gadael yr UE mewn unrhyw fodd ystyrlon o gwbl, a bod yr holl adlamu a ddisgrifiodd a'r holl ddatganiadau diystyr a difeddwl a gafodd eu llyncu cyn gynted ag y daethon nhw allan o'i cheg yn ddim byd ond castiau i gael ei hun drwy'r argyfwng gwleidyddol diweddaraf a ddaeth iddi drwy ei hanghymhwysedd ei hun.
English: Thank you, Llywydd, and I do move the amendment in the name of my fellow Member Rhun ap Iorwerth. We, of course, are co-submitters of the motion tabled by the Government, and we welcome the opportunity to work with our Celtic cousins in Scotland. It is an innovative approach that we should also, perhaps, adopt in future in other contexts. We, of course, agree entirely with what the motion has to say about the deal that the UK Government has brought forward and the damage that that would do in terms of Wales's position, but more than that, the calamity that would emerge from a 'no deal' Brexit in just a few days' time. But, of course, the reason why we've tabled the amendment is that we would have wanted to see the motion going further. One of the lessons that I would suggest to Government is that we should have been included in the negotiations that clearly took place in drawing up this motion. I assume that those negotiations happened in Scotland - or that's my interpretation of the situation - but they hadn't happened here. So, it's difficult for us to participate in the process in that sense and create the kind of unity that the Government wishes to see, unless we are included in those negotiations.
Welsh: Diolch, Llywydd, ac rydw i'n symud y gwelliant yn enw fy nghyd-Aelod Rhun ap Iorwerth. Rŷn ni, wrth gwrs, yn gyd-lofnodion i'r cynnig sydd wedi'i gosod gan y Llywodraeth, ac rŷn ni'n croesawu'r cyfle i gydweithio â'n cefndryd Celtaidd yn yr Alban. Mae'n arbrawf arloesol y dylid, efallai, ei efelychu yn y dyfodol mewn cyd-destunau eraill. Rŷn ni, wrth gwrs, yn cyd-fynd yn hollol â'r hyn mae'r cynnig yn ei ddweud ynglŷn â'r ddêl mae Llywodraeth y Deyrnas Gyfunol yn ei chyflwyno a'r difrod byddai hynny'n cynrychioli o ran sefyllfa Cymru, ond, wrth gwrs, yn fwy na hynny hyd yn oed, y gyflafan fyddai'n deillio o ganlyniad ein bod ni'n gadael yr Undeb Ewropeaidd mewn ychydig ddyddiau heb gytundeb o gwbl. Ond, wrth gwrs, y rheswm pam rŷn ni wedi gosod y gwelliant lawr yw y byddem ni wedi dymuno i'r cynnig fynd yn bellach. Un o'r gwersi, dwi'n meddwl, buaswn i'n cynnig i'r Llywodraeth yw y dylid bod wedi ein cynnwys ni yn y trafodaethau yn amlwg a oedd wedi digwydd er mwyn llunio'r cynnig. Dwi'n cymryd yr oedd y trafodaethau yna wedi digwydd yn yr Alban - neu dyna dwi'n dehongli o'r sefyllfa - ond doedden nhw ddim wedi digwydd fan hyn. Felly, mae'n anodd iawn i ni fod yn rhan o'r broses, felly, a chreu'r math o undod mae'r Llywodraeth yn dyheu am weld oni bai ein bod ni'n cael ein cynnwys yn y trafodaethau hynny.
English: I thank the Member for taking an intervention. You've just mentioned the Norway plus model might actually keep us in the European Court of Justice, but it would actually keep us in the Court of Justice of the European Free Trade Association States, rather than the ECJ, and, as such, it will be a different organisation, a different court and different judgments.
Welsh: Diolch i'r Aelod am dderbyn ymyriad. Rydych chi newydd sôn y gallai model Norwy plws o bosib ein cadw mewn gwirionedd yn Llys Cyfiawnder Ewrop, ond byddai mewn gwirionedd yn ein cadw yn Llys Cyfiawnder Gwladwriaethau Cymdeithas Masnach Rydd Ewrop, yn hytrach na Llys Cyfiawnder Ewrop, ac, fel y cyfryw, bydd yn sefydliad gwahanol, yn llys gwahanol a dyfarniadau gwahanol.
English: But they do implement the jurisdiction - jurisprudence, rather - of the European court. That's clearly what they do, but there are technicalities, you're right - they meet in partnership in the way you describe but, in effect, it is the EU court that determines things. As for a second referendum, what would be gained? Would we get a decisive and different result? Well, that's unlikely according to Sir John Curtice, and it would cause great damage to our democracy, and I'm not prepared to risk that. Mrs May's deal does offer an end to the uncertainty that we face. It allows us to go through that door which then permits us to negotiate the actual arrangements of the EU. The irony in all this is that this deal only gets us to the starting plate, really, and we must remember that that work is ahead of us. But her deal does honour the referendum, and it offers a prospect of a constructive future relationship with the EU, which now should be our task, not this unfortunate motion that disparages the EU considerably in calling what we have before us a damaging deal.
Welsh: Ond maen nhw yn gweithredu awdurdodaeth - cyfreitheg, yn hytrach - y Llys Ewropeaidd. Dyna'n amlwg yr hyn y maen nhw'n ei wneud, ond mae materion technegol, rydych chi'n gywir - maen nhw'n cwrdd mewn partneriaeth yn y ffordd yr ydych chi'n ei ddisgrifio ond, mewn gwirionedd, llys yr UE sy'n penderfynu ar bethau. O ran ail refferendwm, beth fyddai wedi ei ennill? A fyddem ni'n cael canlyniad pendant a gwahanol? Wel, mae hynny'n annhebygol yn ôl Syr John Curtice, a byddai'n achosi niwed mawr i'n democratiaeth ni, ac nid wyf yn barod i beryglu hynny. Mae cytundeb Mrs May yn cynnig diwedd i'r ansicrwydd sy'n ein hwynebu. Mae'n caniatáu inni fynd drwy'r drws hwnnw sydd wedyn yn caniatáu inni negodi trefniadau gwirioneddol yr UE. Yr eironi yn hyn i gyd yw bod y cytundeb hwn dim ond yn mynd â ni at y man cychwyn, mewn gwirionedd, ac mae'n rhaid inni gofio bod y gwaith hwnnw o'n blaenau. Ond mae ei chytundeb yn anrhydeddu'r refferendwm, ac mae'n cynnig posibilrwydd o berthynas adeiladol yn y dyfodol gyda'r UE, sef yr hyn a ddylai fod yn orchwyl inni bellach, nid y cynnig anffodus hwn sy'n dibrisio'r UE yn sylweddol drwy alw'r hyn sydd ger ein bron yn gytundeb niweidiol.
English: We are now 24 days away from leaving the European Union and we are as far as ever from securing a solution in terms of the way forward from this point. As Adam Price has already said, there is nothing in this motion that we disagree with, but it's a cause of disappointment that the commitment to a people's vote seems to have been dropped by the Labour Party. That's why Plaid Cymru has tabled an amendment calling for the support of this Chamber to make arrangements to hold such a vote as soon as possible.
Welsh: Rydym bellach 24 diwrnod i ffwrdd o adael yr Undeb Ewropeaidd ac mor bell ag erioed o sicrhau datrysiad o ran y ffordd ymlaen o fan hyn. Fel mae Adam Price eisoes wedi'i ddweud, does dim yn y cynnig hwn rydym ni'n anghytuno ag ef, ond mae'n destun siom bod yr ymrwymiad dros gynnal pleidlais y bobl i weld wedi cael ei ollwng gan y Blaid Lafur unwaith yn rhagor. Dyna pam mae Plaid Cymru wedi gosod gwelliant yn galw am gefnogaeth y Siambr hon dros wneud trefniadau i gynnal pleidlais o'r fath cyn gynted â phosib.
English: Well, I thank you for that intervention and you've put that point very, very eloquently -
Welsh: Wel, diolch ichi am yr ymyriad yna ac rydych chi wedi gwneud y pwynt yna yn huawdl iawn, iawn -
English: I'll take the intervention, yes.
Welsh: Fe wnaf i dderbyn yr ymyriad, gwnaf.
English: Those were not my words; those were written by somebody else. I never saw them until they appeared in The Independent and I deny absolutely using the words that have just been used.
Welsh: Nid fy ngeiriau i oedd y rhai hynny; fe'u hysgrifennwyd gan rywun arall. Welais i erioed mohonyn nhw nes iddyn nhw ymddangos yn The Independent ac rwy'n gwadu'n llwyr defnyddio'r geiriau sydd newydd gael eu defnyddio.
English: I think the point is you don't actually need to have written them, because your apologism for apartheid South Africa, your apologism for the Pinochet regime and the tens of thousands murdered and tortured is absolutely well known and on record. In respect of the motion today, I think the decision isn't, obviously, going to be taken here, but the solidarity that we can express in terms of our concern across Wales and Scotland in respect of 'no deal' is really important. It may be symbolic, but it is fundamentally important to express that unity at this particular time. So, this motion, which is supported by Welsh Labour, the Welsh Lib Dems, the Scottish National Party, Scottish Labour, the Scottish Green Party and Plaid Cymru, I welcome, because it sends a very, very clear message of unity - a bond of unity that has grown out of a common interest, non-tribal, cross-party, but reflecting the common interest in the fact that we have the well-being of the citizens of Wales very much in our mind in every thing and at every step that we take. I think the amendment is a disappointment because it is a distraction, so I for one will not break that bond of unity that's been established. I will focus, as this motion focuses, on the issue of 'no deal', and I hope we will have as strong support as possible for this particular motion, not just this week but also for the motions that we're going to have next week and the following week. I have absolutely no doubt there will be an extension -
Welsh: Rwy'n credu mai'r pwynt yw nad oes angen ichi mewn gwirionedd fod wedi eu hysgrifennu nhw, oherwydd bod eich esgusion dros apartheid De Affrica, eich esgusion dros gyfundrefn Pinochet a'r degau o filoedd a gafodd eu llofruddio a'u harteithio yn gwbl hysbys ac wedi eu cofnodi. O ran y cynnig heddiw, rwy'n credu, yn amlwg, na chaiff y penderfyniad ei wneud yma, ond mae'r undod y gallwn ni ei fynegi o ran ein pryder ledled Cymru ac yn yr Alban o ran ymadael heb gytundeb yn bwysig iawn. Efallai mai symbolaidd ydyw, ond mae'n sylfaenol bwysig i fynegi'r undod hwnnw ar hyn o bryd. Felly, rwy'n croesawu'r cynnig hwn, a ategir gan Lafur Cymru, Democratiaid Rhyddfrydol Cymru, Plaid Genedlaethol yr Alban, Plaid Lafur yr Alban, Plaid Werdd yr Alban a Phlaid Cymru, oherwydd ei fod yn anfon neges glir iawn, iawn o undod - cwlwm o undod sydd wedi tyfu o ddiddordeb cyffredin, amhlwyfol, trawsbleidiol, ond sy'n adlewyrchu'r diddordeb cyffredin yn y ffaith bod lles dinasyddion Cymru yn cael lle blaenllaw iawn yn ein meddwl ym mhob peth, ac ar bob cam a gymerwn. Rwy'n credu bod y gwelliant yn siom oherwydd ei fod yn tynnu sylw, felly nid wyf i am dorri'r cwlwm hwnnw o undod sydd wedi'i sefydlu. Byddaf yn canolbwyntio, fel y mae'r cynnig hwn yn canolbwyntio arno, ar y mater o ymadael heb gytundeb, ac rwy'n gobeithio y bydd gennym ni gefnogaeth mor gref ag y bo modd i'r cynnig arbennig hwn, nid dim ond yr wythnos hon ond hefyd ar gyfer y cynigion hynny yr ydym ni'n mynd i'w cael yr wythnos nesaf a'r wythnos ganlynol. Nid oes gennyf i unrhyw amheuaeth y bydd estyniad -
English: I'm being very patient. You've exhausted my patience now. You've had your time.
Welsh: Rwy'n amyneddgar iawn. Rydych chi wedi disbyddu fy amynedd yn awr. Rydych chi wedi cael eich amser.
English: It's a shame that we don't have more solidarity and unity with the people of Wales, who had a people's vote and voted to leave. Yet, instead, we see a Welsh Government that purports to represent and govern for them, palling up with the SNP who want to break up the United Kingdom and where in Scotland - the figure was incorrectly given of two thirds earlier - 62 per cent of people in Scotland, like 56 per cent in Northern Ireland, did vote to remain. However, over 53 per cent of people in Wales, as in England, voted to leave in the people's vote we had on 23 June 2016. However, too many politicians in this place and beyond think that they know best and think that people should be made to vote again because they don't agree with them. Then we have in this motion, point 2: 'Agrees that a no-deal outcome to the current negotiations on EU withdrawal would be completely unacceptable on 29 March 2019 or at any time.' What that point implies is that we should only leave the European Union if the European Union agrees that we should. Moreover, we should only leave on whatever date they choose and whatever terms they choose we must obey. If you're all prepared to walk away, if there are no circumstances in which you would accept 'no deal', then the corollary of that is you must do precisely as the European Union says in those negotiations, take what you are given, because you can insist on nothing else because you've said beforehand you won't accept 'no deal'.
Welsh: Mae'n drueni nad oes gennym ni fwy o undeb ac undod â phobl Cymru, sydd wedi cael pleidlais y bobl ac wedi pleidleisio i adael. Eto, yn hytrach, gwelwn Lywodraeth Cymru sy'n honni ei bod yn eu cynrychioli ac yn llywodraethu drostynt, yn ymuno â'r SNP sydd eisiau darnio'r Deyrnas Unedig a phan yn yr Alban - rhoddwyd y ffigur anghywir o ddwy ran o dair yn gynharach - pleidleisiodd 62 y cant o bobl yn yr Alban, fel 56 y cant yng Ngogledd Iwerddon, dros aros. Fodd bynnag, pleidleisiodd dros 53 y cant o bobl yng Nghymru, fel yn Lloegr, i adael ym mhleidlais y bobl a gawsom ni ar 23 Mehefin 2016. Fodd bynnag, mae gormod o wleidyddion yn y fan yma a thu hwnt yn credu eu bod yn gwybod orau ac yn credu y dylid gwneud i bobl bleidleisio eto oherwydd nad ydynt yn cytuno â nhw. Yna mae gennym ni yn y cynnig hwn, bwynt 2: Yn cytuno y byddai canlyniad heb gytundeb i'r negodiadau presennol o ran ymadael â'r UE yn gwbl annerbyniol ar 29 Mawrth 2019 neu ar unrhyw adeg. Yr hyn y mae'r pwynt yna yn ei awgrymu yw na ddylem ni adael yr Undeb Ewropeaidd oni bai fod yr Undeb Ewropeaidd yn cytuno y dylem ni. At hynny, dylem ni adael ar ddyddiad y maen nhw'n ei ddewis yn unig a pha bynnag delerau y maen nhw'n eu dewis mae'n rhaid inni ufuddhau. Os ydych chi i gyd yn barod i gerdded ymaith, os nad oes unrhyw amgylchiadau pryd y byddech yn derbyn ymadael heb gytundeb, yna canlyniad hynny yw y bydd yn rhaid ichi wneud yn union fel mae'r Undeb Ewropeaidd yn ei ddweud yn y trafodaethau hynny, cymryd yr hyn a gewch chi, oherwydd ni allwch fynnu dim byd arall gan eich bod wedi dweud ymlaen llaw na fyddwch chi'n derbyn ymadael heb gytundeb.
English: We've already had seven minutes from you, Mick, and a lot of it was off topic. So, I won't, if you'll forgive me.
Welsh: Rydym ni eisoes wedi cael saith munud gennych chi, Mick, ac nid oedd llawer ohono yn ymwneud â'r testun. Felly, wnaf i ddim, os gwnewch chi faddau imi.
English: Oh, there we are.
Welsh: O, dyna ni.
English: There is no law.
Welsh: Nid oes cyfraith.
English: Yes, there is, it's called the European Union (Withdrawal) Act 2018 and it was passed by the Westminster Parliament. Instead of that, we are having a debate and a vote, organised by the British Government in Government time in the House of Commons, as to whether the House of Commons wants to leave with no deal, and then whether the House of Commons wants to extend article 50, and then the Government says it would be bound by those motion, notwithstanding the law that sets out the position. So, instead of having 17.4 million people who voted 'leave' determine the course of the British Government, it is now suggested that 500 remainer MPs will decide, as we see with this motion, those who have never accepted these results, those who have trotted off to Michel Barnier trying to undermine the position of the UK Government in its negotiations with the European Union - and I give way to one of the foremost amongst them.
Welsh: Oes, mae un, caiff ei alw yn Ddeddf yr Undeb Ewropeaidd (Ymadael) 2018 a basiwyd gan Senedd San Steffan. Yn lle hynny, rydym ni'n cael dadl a phleidlais, a drefnwyd gan Lywodraeth Prydain yn amser y Llywodraeth yn Nhŷ'r Cyffredin, ynghylch a yw Tŷ'r Cyffredin eisiau gadael heb gytundeb, ac yna a yw Tŷ'r Cyffredin yn dymuno ymestyn Erthygl 50, ac yna dywed y Llywodraeth y byddai'n cael ei rhwymo gan y cynnig, er gwaethaf y gyfraith sy'n nodi'r sefyllfa. Felly, yn hytrach na chael 17.4 miliwn o bobl a bleidleisiodd 'gadael' yn pennu cwrs Llywodraeth Prydain, awgrymir bellach y bydd 500 o ASau sydd eisiau aros yn penderfynu, fel y gwelwn ni gyda'r cynnig hwn, y rhai sydd erioed wedi derbyn y canlyniadau hyn, y rhai sydd wedi sleifio at Michel Barnier i geisio tanseilio sefyllfa Llywodraeth y DU yn ei negodiadau gyda'r Undeb Ewropeaidd - ac rwy'n ildio i un o'r amlycaf yn eu plith.
English: I'll take that as a compliment, and I thank the Member for allowing me to intervene. Does he not accept that democracy is such that the MPs who sit in the House of Commons now were elected after the referendum and are therefore a better indication of people's desires as to what they want in the future?
Welsh: Fe wnaf i gymryd hynny fel canmoliaeth, ac rwy'n diolch i'r Aelod am ganiatáu imi ymyrryd. Onid yw'n derbyn bod democratiaeth yn golygu bod yr Aelodau Seneddol sy'n eistedd yn Nhŷ'r Cyffredin bellach wedi eu hethol ar ôl y refferendwm ac felly yn arwydd gwell o ddymuniadau pobl ynghylch yr hyn y maen nhw ei eisiau yn y dyfodol?
English: Indeed I do, and as with your party, they were elected on coming out of the European Union. Yet now you try and have another vote. You promised you were going to respect the referendum. You said in that manifesto that we would be leaving the European Union, yet now, your MPs in the House of Commons - or too many of them, alas - try and block what they promised they were going to deliver at that referendum, following that referendum, and at the general election. And it is that that is eating away at our democracy, eating away at our country. If we have this motion, and if we say that we will never leave except as the European Union tells us, then that will be an abnegation of democracy, of a referendum that is yet to be implemented, and it is not acceptable - not acceptable to Wales, and not acceptable to the United Kingdom.
Welsh: Wyf yn wir, ac fel gyda'ch plaid chi, fe gawsant eu hethol ar sail ymadael â'r Undeb Ewropeaidd. Eto nawr rydych chi'n ceisio cael pleidlais arall. Fe wnaethoch chi addo eich bod yn mynd i barchu'r refferendwm. Fe wnaethoch chi ddweud yn y maniffesto hwnnw y byddem ni'n gadael yr Undeb Ewropeaidd, ac eto nawr, mae eich Aelodau Seneddol yn Nhŷ'r Cyffredin - neu ormod ohonyn nhw, gwaetha'r modd - yn ceisio rhwystro'r hyn y gwnaethon nhw addo y bydden nhw'n ei gyflawni adeg y refferendwm hwnnw, yn dilyn y refferendwm hwnnw, ac yn yr etholiad cyffredinol. A dyna sy'n tanseilio ein democratiaeth, yn tanseilio ein gwlad. Os oes gennym ni'r cynnig hwn, ac os dywedwn ni na fyddwn ni byth yn gadael ac eithrio fel mae'r Undeb Ewropeaidd yn ei ddweud wrthym ni, yna bydd hynny'n ymwrthodiad â democratiaeth, o refferendwm sydd eto i'w weithredu, ac nid yw'n dderbyniol - nid yw'n dderbyniol i Gymru, nac yn dderbyniol i'r Deyrnas Unedig.
English: Some weeks ago I was watching a television programme. It was a natural history programme about very curious creatures who live in the arctic, and every now and again they migrate in numbers to various different places, and their migration instinct is so strong that they often fall off the edge of a cliff believing that there is a pathway they can cross - apparently some memory that goes back to the ice age. They're willing to jump off that cliff regardless of the consequences because they believe that they are going somewhere better. What better description could we give to those who are hardline Brexiteers than the name that we give to these creatures, 'lemmings'? Let's say that they are correct, and let's say that gravity does not exist. Let's say that going off the edge of a cliff is the best way forward. Let's say to people, 'Well, we may not know where we're going, we may not see where we're going, but it'll be better than where we are now.' And where have those political lemmings taken us? Well, 29 March is a date that will see us potentially leave the European Union without a deal. It's not a date written in stone. Nobody voted for 29 March to be the date that we leave. That is a date that has been artificially placed there by the UK Government and could be extended by the UK Government and, indeed, the European Union. So, that 29 March date is not something people voted for. Let's not treat it as some kind of holy writ, because it isn't. And if we look at 2016, I cannot remember - [ Interruption.]. Of course.
Welsh: Rai wythnosau yn ôl roeddwn yn gwylio rhaglen deledu. Rhaglen hanes naturiol am greaduriaid rhyfedd iawn sy'n byw yn yr Arctig, a bob hyn a hyn maen nhw'n mudo mewn niferoedd i wahanol leoedd, ac mae eu greddf ymfudo mor gryf fel eu bod yn aml yn syrthio oddi ar ymyl clogwyn yn credu bod yna rhyw lwybr iddyn nhw ei groesi - rhyw gof mae'n debyg sy'n mynd yn ôl i oes yr iâ. Maen nhw'n barod i neidio oddi ar y clogwyn yna waeth beth fo'r canlyniadau oherwydd maen nhw'n credu eu bod yn mynd i rywle gwell. Pa ddisgrifiad gwell y gallem ni ei roi i'r rhai sy'n cefnogi Brexit yn ddigyfaddawd na'r enw a roddwn ni ar y creaduriaid hyn, 'lemingiaid'? Gadewch i ni ddweud eu bod yn gywir, a gadewch i ni ddweud nad yw disgyrchiant yn bodoli. Gadewch i ni ddweud mai mynd oddi ar ymyl y clogwyn yw'r ffordd orau ymlaen. Gadewch i ni ddweud wrth bobl, 'Wel, efallai na wyddom ni i ble'r ydym ni'n mynd, efallai nad ydym ni'n gweld ble'r ydym ni'n mynd, ond bydd yn well na lle'r ydym ni'n awr.' Ac i ble mae'r lemingiaid gwleidyddol wedi ein harwain? Wel, 29 Mawrth yw'r dyddiad a fydd yn ein gweld o bosib yn gadael yr Undeb Ewropeaidd heb gytundeb. Nid yw'n ddyddiad terfynol. Ni phleidleisio neb dros 29 Mawrth fel y dyddiad y byddwn yn gadael. Mae hynny'n ddyddiad sydd wedi'i bennu yn artiffisial gan Lywodraeth y DU ac y gellid ei ymestyn gan Lywodraeth y DU ac, yn wir, yr Undeb Ewropeaidd. Felly, nid yw'r dyddiad hwnnw o 29 Mawrth yn rhywbeth y pleidleisiodd pobl drosto. Gadewch i ni beidio â'i drin fel rhyw fath o efengyl, oherwydd dydy e' ddim. Ac os edrychwn ni ar 2016, ni allaf gofio - [Torri ar draws.]. Wrth gwrs.
English: I think we're talking about our democratic culture here and what most people think. These are axial times. It will determine how people think, and most people, I think nearly everyone who voted for Brexit, thought we'd be out a long time before now. That's the reality. I don't like that, but we've had a long time to make a decision, and alas, that's what really is damaging us at the moment.
Welsh: Rwy'n credu ein bod ni'n sôn am ein diwylliant democrataidd yn y fan yma a'r hyn y mae rhan fwyaf o bobl yn ei feddwl. Mae'r rhain yn ddyddiau o brysur bwyso. Byddant yn penderfynu sut y mae pobl yn meddwl, ac rwy'n credu bod y rhan fwyaf o bobl a bleidleisiodd dros Brexit, yn credu y byddem ni wedi gadael amser maith cyn hyn. Dyna'r gwir amdani. Nid wyf yn hoffi hynny, ond rydym ni wedi cael llawer o amser i wneud penderfyniad, ac yn anffodus, dyna sydd mewn gwirionedd yn niweidiol iawn inni ar hyn o bryd.